ΙΙ. ΕΛΕΥΘΕΡΗ ΚΥΚΛΟΦΟΡΙΑ ΤΩΝ ΠΡΟΣΩΠΩΝ, ΤΩΝ ΥΠΗΡΕΣΙΩΝ ΚΑΙ ΤΩΝ ΚΕΦΑΛΑΙΩΝ

1. 378 L 0686: Οδηγία 78/686/ΕΟΚ του Συμβουλίου της 25ης Ιουλίου 1978 περί της αμοιβαίας αναγνωρίσεως των διπλωμάτων, πιστοποιητικών και άλλων τίτλων του οδοντιάτρου jai περί των μέτρων προς διευκόλυνση της παραγματικής ασκήσεως του δικαιώματος εγκαταστάσεως και του δικαιώματος της ελεύθερης παροχής υπηρεσιών (ΕΕ αριθ. L 233, 24.8.1978, σ. 1) όπως τροποποιήθηκε από:

- 179 H: Πράξη περί των όρων προσχωρήσεως και των προσαρμογών των συνθηκών - Προσχώρηση της Ελληνικής Δημοκρατίας (ΕΕ αριθ. L 291, 19.11.1979, σ. 17)

- 381 L 1057: Οδηγία αριθ. 81/1057/ΕΟΚ του Συμβουλίου της 14ης Δεκεμβρίου 1981 (ΕΕ αριθ. L 358, 31.12.1981, σ. 25)

- 185 I: Πράξη περί των όρων προσχωρήσεως και των προσαρμογών των συνθηκών Προσχώρηση του Βασιλείου της Ισπανίας και της Πορτογαλικής Δημοκρατίας (ΕΕ αριθ. L 302, 15.11.1985, σ. 23)

- 389 L 0594: Οδηγία 89/594/ΕΟΚ του Συμβουλίου της 30ής Οκτωβρίου 1989 (ΕΕ αριθ. L 341, 23.11.1989, σ. 19)

- 390 L 0658: Οδηγία 90/658/ΕΟΚ του Συμβουλίου της 4ης Δεκεμβρίου 1990 ( ΕΕ αριθ. L 353, 17.12.1990, σ. 73).

Μέχρι να συμπληρωθεί η εκπαίδευση των οδοντιάτρων στην Αυστρία υπό τους όρους της Οδηγίας 78/687/ΕΟΚ και μέχρι την 31η Δεκεμβρίου 1998 το πολύ, η ελεύθερη εγκατάσταση και η ελεύθερη παροχή υπηρεσιών στην Αυστρία, όσον αφορά ειδικευμένους οδοντιάτρους άλλων κρατών μελών, και ειδικευμένους αυστριακούς οδοντιάτρους εργαζομένους σε άλλα κράτη μέλη, αναβάλλεται.

Κατά τη διάρκεια της ανωτέρω προσωρινής παρέκκλισης, διατηρούνται και ισχύουν αδιακρίτως έναντι όλων των άλλων κρατών μελών οι γενικές ή ειδικές διευκολύνσεις περί το δικαίωμα εγκατάστασης και παροχής υπηρεσιών που υφίστανται βάσει αυστριακής νομοθεσίας ή συμβάσεων που di]poum τις σχέσεις μεταξύ της Δημοκρατίας της Αυστρίας και οποιουδήποτε άλλου κράτους μέλους.

2. 392 L 0096: Οδηγία 92/96/ΕΟΚ του Συμβουλίου της 10ης Νοεμβρίου 1992 για τον συντονισμό των νομοθετικών, κανονιστικών και διοικητικών διατάξεων που αφορούν την πρωτασφάλιση ζωής και για την τροποποίηση των οδηγιών 79/267/ΕΟΚ και 90/619/ΕΟΚ (τρίτη οδηγία για την ασφάλιση ζωής) (ΕΕ αριθ. L 360, 9.12.1992, σ. 1).

α) Το Βασίλειο της Σουηδίας δύναται να εφαρμόζει μεταβατικό διακανονισμό μέχρι 1ης Ιανουαρίου 2000 για να συμμορφωθεί με το άρθρο 22 παρ. 1 β της οδηγίας 92/96/ΕΟΚ. Οι σουηδικές αρχές θα υποβάλουν μέχρι την 1η Ιουλίου 1994 στην Επιτροπή προς έγκριση σχέδιο των μέτρων που θα επαναφέρουν τα ανοίγματα που υπερβαίνουν τα όρια του άρθρου 22 παρ. 1 β εντός των ορίων της Οδηγίας.

β) Το αργότερο μέχρι την ημερομηνία προσχώρησης του Βασιλείου της Σουηδίας, και στις 31 Δεκεμβρίου 1997, οι σουηδικές αρχές υποβάλουν εκθέσεις προόδου στην Επιτροπή για τα μέτρα που έλαβαν για να συμμορφωθούν με την Οδηγία. Η Επιτροπή, βάσει των εκθέσεων αυτών, επανεξετάζει τα μέτρα. Υπό το φως των εξελίξεων, τα μέτρα αυτά ενδέχεται να τροποποιηθούν ώστε να επιταχυνθεί η διαδικασία μείωσης των ανοιγμάτων. Οι σουηδικές αρχές θα απαιτήσουν από τις οικείες εταιρίες ασφάλισης ζωής να κινήσουν αμέσως τη διαδικασία μείωσης των ανοιγμάτων. Οι εταιρίες αυτές δεν επιτρέπεται κατ' ουδένα τρόπο να αυξήσουν τα ανοίγματα αυτά, εκτός και αν ευρίσκονται ήδη εντός των ορίων της Οδηγίας και εφόσον η αύξηση δεν οδηγήσει σε υπέρβασή τους. Οι σουηδικές αρχές θα υποβάλουν μέχρι το τέλος της μεταβατικής περιόδου τελική έκθεση περί των αποτελεσμάτων των ανωτέρω μέτρων.